# PRIFYSGOL BANGOR

# RHEOLIADAU PARCIO CEIR

**TREFNIADAU CYFFREDINOL**

Cyfyngir defnyddio meysydd parcio’r Brifysgol i ddeiliaid trwydded yn unig. Caiff y meysydd parcio eu rheoli 24 awr fel rheol. Bwriad y drwydded yw caniatáu i'w deiliad barcio mewn cysylltiad â busnes y Brifysgol. Nid yw’r ffaith bod trwydded wedi ei rhoi yn gwarantu y bydd lle parcio ar gael i ddeiliad y drwydded.

Fel rheol, nid yw’r rheoliadau parcio ceir yn caniatáu pennu mannau parcio i unigolion, ac eithrio fel y disgrifir dan adran 5(h). Er hynny, mae gan y Brifysgol hawl i neilltuo meysydd parcio a mannau parcio dros dro ar gyfer digwyddiadau canolog y Brifysgol, megis seremonïau graddio ac ymweliadau gan bwysigion. Gellir gwneud trefniadau arbennig ar gyfer cynadleddau, cyfarfodydd, dyddiau agored adrannol etc. gyda'r Gwasanaethau Campws yn unol â'r drefn ar ddefnyddio meysydd parcio'r brifysgol ar gyfer digwyddiadau arbennig.

1. CYMHWYSTER

1. Aelodau staff
2. Myfyrwyr cofrestredig sydd naill ai’n byw mewn neuaddau sy’n eiddo i’r brifysgol neu sy'n cydymffurfio â'r meini prawf preswylio a nodir yn 8b ii.
3. Gellir rhoi trwyddedau ac/neu gardiau mynediad i’r meysydd parcio i unigolion eraill sydd yn dod i’r brifysgol ar berwyl swyddogol.

**2. DULLIAU RHEOLI**

a. Rheolir pob maes parcio gan staff awdurdodedig.

b. Mae gan rai o feysydd parcio’r Brifysgol rwystrau awtomatig a dyfeisiau rheoli eraill. Bydd ar ddeiliad trwydded angen cerdyn mynediad priodol i gael mynediad i’r cyfryw feysydd parcio.

**3. DIOGELU DATA**

Mae'r peirianwaith sy'n rheoli'r rhwystrau mynediad i feysydd parcio yn nodi pwy sy'n berchen y cerdyn mynediad a gall y wybodaeth hon gael ei phrosesu gan yr Gwasanaethau Campws i ddibenion dadansoddi defnydd o feysydd parcio'r brifysgol. Pan mae staff yn gwneud cais am drwydded barcio, caiff y wybodaeth ei rhannu hefyd â'r Adran Gwasanaethau TG a’r Swyddfa Gyllid er mwyn prosesu’r cais a thynnu'r tâl priodol o gyflogau staff.

**4. DIFFINIAD O GERBYD**

I ddibenion y rheoliadau hyn, mae angen i gerbydau fod â Thrwydded Ecseis gyfredol. NI chaniateir i gerbydau didrwydded dan y Ddeddf Cerbydau (Ecséis), na cherbydau anaddas i’r ffordd fawr, gael eu parcio ar eiddo’r Brifysgol. Mae gan y Brifysgol hawl i drin y cyfryw gerbydau fel rhai wedi eu gadael, a gall gymryd camau i’w symud ar draul y perchennog.

**5. RHEOLIADAU CYFFREDINOL**

a. Mae angen trwydded er mwyn parcio unrhyw gerbyd yn un o feysydd parcio'r Brifysgol.

b. Mae’r Brifysgol yn mynnu bod cerbydau’n cael eu parcio yn y mannau dynodedig priodol. Gall y mannau parcio gael eu marcio mewn nifer o ffyrdd, yn dibynnu ar gynllun ac arwyneb y maes parcio. Fel rheol, bydd llinellau gwyn y ddwy ochr i le parcio. Torrir y rheoliadau hyn drwy barcio cerbydau y tu allan i'r mannau hynny. Gall dulliau eraill o farcio, megis y llythyren P neu byst marcio, gael eu defnyddio weithiau.

c. Nid yw’r Brifysgol yn gyfrifol am golled neu ddifrod i unrhyw gerbydau nag eiddo, nac am anaf i unrhyw unigolyn sy’n deillio o ddefnyddio'i meysydd parcio a'i ffyrdd. Caiff cerbydau eu parcio'n gyfan gwbl ar fenter deiliad y drwydded.

d. Mae hawl gan y Brifysgol i reoli cerbydau wedi eu parcio drwy roi Rhybuddion Parcio Sifil (CPNs) fel y nodir yn Adran 6 y rheoliadau hyn.

e. Rhaid i yrwyr gadw at y cyfyngiadau cyflymder a’r arwyddion traffig a chydymffurfio â chyfarwyddiadau a roir gan staff awdurdodedig megis staff diogelwch a staff Gwasanaethau Eiddo a’r Campws.

f. Rhaid arddangos trwyddedau yn glir ar ochr chwith y ffenestr flaen gyda thu blaen y drwydded neu’r tocyn yn wynebu allan.

g. Mae unrhyw drwydded a roddir dan y rheoliadau hyn yn un bersonol i ddeiliad y drwydded ac ni chaniateir i eraill ei defnyddio. Caniateir, fodd bynnag, i ddeiliad y drwydded ei harddangos mewn unrhyw gerbyd a yrrir ganddo/ganddi.

h. Mae mannau parcio a bennir fel rhai Hygyrch wedi eu neilltuo i'r diben hwnnw a gall eu defnyddio heb awdurdod arwain at roi Rhybudd Parcio Sifil (CPN) - gweler adran 6.

i. Rhaid rhoi gwybod i'r Adran ITS am unrhyw gardiau mynediad a gollir neu a niweidir a chodir tâl o £10 ar ddeiliad y drwydded am gael cerdyn mynediad neu drwydded yn lle un sydd yn amlwg wedi ei ddifrodi neu sydd wedi ei golli.

j. NI chaniateir gyrru’n union y tu ôl i rywun (*tailgating*), er mwyn medru mynd i mewn i faes parcio heb ddefnyddio eich cerdyn mynediad eich hun a gall arwain at gamau disgyblu. Gall gwneud hyn achosi difrod i'r rhwystr.

k. Mae gan y Brifysgol hawl i dynnu trwyddedau'n ôl heb roi ad-daliad.

l. Unwaith y rhoddir trwydded i aelod staff neu fyfyriwr, ni fydd y brifysgol yn rhoi unrhyw ad-daliadau i'r unigolyn hwnnw.

m. Eiddo’r brifysgol yw’r drwydded barcio a’r cerdyn mynediad. Pe baech yn gadael eich swydd yn y Brifysgol neu os na fydd angen i chi/ os na fyddwch dan gontract mwyach i wneud gwaith ar ran y Brifysgol (fel y cânt eu diffinio ym mharagraff 1. Hawl), rhaid i chi anfon y drwydded barcio a'r cerdyn mynediad yn ôl i'r Gwasanaethau Campws ar unwaith.

p. 15 munud yw'r amser hiraf a ganiateir i barcio mewn mannau Arhosiad Byr; os caiff cerbyd ei barcio am fwy na hynny yn y mannau hynny, yna gall Rhybudd Parcio Sifil (CPN) gael ei roi - gweler adran 6.

6. **RHYBUDDION PARCIO SIFIL (CPNs)**

Awdurdodir staff awdurdodedig i ddelio â rhai sy’n torri’r rheolau hyn yn y modd canlynol:

a. Torri'r rheolau

Gall Rhybudd Parcio Sifil (CPN) gael ei roi ar y ffenestr flaen neu ffenestr, gyda manylion am y drosedd, a chodir ffi o £80. Caiff hyn ei leihau i £40 os telir o fewn 14 diwrnod.

1. Cerbydau’n achosi rhwystr mynediad i’r gwasanaethau brys / Parcio ar linellau melyn

Er mwyn cydymffurfio â chyfarwyddyd gan y gwasanaethau brys, bydd cerbydau wedi parcio ar linellau melyn, ar fannau gyda llinellau croes neu ar ffyrdd sydd wedi eu nodi ar gyfer mynediad i'r gwasanaethau brys yn cael CPN a chodir tâl o £80. Caiff hyn ei leihau i £40 os telir o fewn 14 diwrnod.

c. Talu/peidio talu ffioedd

Rhaid talu ffioedd o fewn 14 diwrnod (ffi ostyngol) neu 28 diwrnod (ffi lawn). Gweinyddir unrhyw ffioedd sydd heb eu talu gan y partner gorfodi a bydd y camau priodol yn cael eu cymryd er mwyn casglu’r ddyled, gan gynnwys dechrau achos cyfreithiol.

Os na dderbynnir taliad o fewn 28 diwrnod ac na chafwyd unrhyw hysbysiad gan berchen y cerbyd, yna ystyrir y cerbyd fel un wedi ei adael a gweithredir y Drefn Cerbydau a Adawyd (gweler adran 6(d).

d. **Cerbydau a Adawyd**

Os bydd staff awdurdodedig yn ystyried yn rhesymol bod cerbyd wedi'i adael, gweithredir yn unol â'r Drefn Cerbydau a Adawyd.

**7. Y DREFN APELIO**

a. Rhaid i unrhyw apêl a wneir gan rai a gosbwyd dan y rheoliadau hyn gael ei chyflwyno'n ysgrifenedig ddim mwy na 28 diwrnod ar ôl i'r gosb gael ei rhoi. Ceir manylion sut i apelio yn y CPN. Ni dderbynnir unrhyw achos a gyflwynir gan drydydd parti neu arall ar ran y sawl a gosbwyd.

b Gweinyddir apeliadau gan bartner gorfodi'r brifysgol sy'n delio â materion parcio. Lle bo'n briodol, bydd partner gorfodi'r brifysgol yn ymgynghori â staff priodol o'r Gwasanaethau Campws i benderfynu canlyniad apêl.

c. Wrth benderfynu ynghylch apêl, dim ond materion ffeithiol a gweithdrefnol a gymerir i ystyriaeth. Nid yw methu â thalu'n cael ei ystyried yn sail ddilys dros apelio.

d. Ymatebir yn ysgrifenedig i bob apêl yn erbyn camau gweithredu a gymerwyd dan y rheoliadau hyn.

. Nid oes gan bartner gorfodi'r Brifysgol, na'r Cyfarwyddwr Gwasanaethau Campws neu ei staff, hawl i amrywio neu lacio unrhyw rai o'r rheoliadau hyn, ac nid yw'n ofynnol iddynt ohebu neu drafod ynghylch dehongli'r rheoliadau y tu hwnt i'r drefn apelio a nodwyd uchod.

**8. MATHAU O DRWYDDED/CERDYN**

a. **Staff**

i. Trwydded Gyffredinol

Yn caniatáu parcio mewn unrhyw faes parcio. Gwneir ceisiadau i'r Gwasanaethau Campws.

b. **Myfyrwyr**

i. Trwyddedau parcio neuaddau

Caniatáu i fyfyrwyr barcio yn safle eu neuadd breswyl yn unig.

Gwneir ceisiadau ar-lein.

1. Trwyddedau Parcio i Fyfyrwyr sy’n Cymudo

Mae trwyddedau parcio ar gael i fyfyrwyr sy’n cymudo. Cyfyngir y rhain i feysydd parcio dynodedig yn unig. Ni fydd y meysydd parcio hynny o reidrwydd ger yr adeilad lle mae deiliad y drwydded yn astudio. Nid yw’r trwyddedau hyn yn caniatáu i chi barcio ym meysydd parcio’r neuaddau preswyl rhwng 4 o’r gloch y prynhawn ac 8 o’r gloch y bore.

Gall myfyrwyr wneud cais am Drwydded i Fyfyrwyr sy’n Cymudo yn unig ar gyfer meysydd parcio mewn tref wahanol i’r lle maent yn byw. Er enghraifft, gall myfyrwyr sy’n byw ym Mangor (h.y ddim mewn neuadd breswyl) wneud cais am drwydded i barcio ym Mhorthaethwy ond ni all myfyrwyr sy'n byw ym Mangor (h.y. ddim mewn neuadd breswyl) wneud cais am drwydded i barcio yn unrhyw un o feysydd parcio’r brifysgol ym Mangor. (Diffinnir ffiniau gwahanol drefi fel rhai'r Cyngor/Cynghorau Cymuned perthnasol.)

Gwneir ceisiadau ar-lein.

c. Pobl nad ydynt yn Staff

* 1. Trwydded Gyffredinol

Yn caniatáu parcio mewn unrhyw faes parcio. Gwneir ceisiadau i'r Gwasanaethau Champws ac mae angen iddynt gael eu cadarnhau'n ysgrifenedig gan y Pennaeth Adran. Mae ffi flynyddol o £58.00.

d. Trwyddedau parcio hygyrch

Mae gan staff a myfyrwyr gydag anawsterau symud (fel y diffinnir hynny dan y Ddeddf Gwahaniaethu ar Sail Anabledd) hawl i drwyddedau sy'n caniatáu iddynt ddefnyddio unrhyw fannau parcio cyffredinol a defnydd arbennig o fannau hygyrch penodedig ym meysydd parcio'r brifysgol. Nid oes angen i ddeiliaid bathodynnau glas cyfredol dalu ffioedd parcio. Yn ogystal, gall pobl gydag anawsterau symud dros dro (a ardystiwyd yn achos staff gan yr Ymgynghorydd Iechyd Galwedigaethol neu, yn achos myfyrwyr, gan Bennaeth Gwasanaethau Myfyrwyr) gael hawl i brynu trwydded o'r fath am gyfnod penodedig (y cyfnod penodedig i'w bennu gan y Gwasanaethau Iechyd a Diogelwch neu'r Pennaeth Gwasanaethau Myfyrwyr neu ddirprwy penodedig).

e. **Trwyddedau Dros Dro**

Mae trwyddedau dros dro i staff ar gael ar gyfer penodiadau tymor byr. Mae'r rhain ar gael am 3 mis. Mae trwyddedau dros dro ar gael o'r Gwasanaethau a Champws drwy gyflwyno awdurdodiad priodol.

Rhoddir trwyddedau i ymwelwyr gan yr ysgol/adran berthnasol. Mae’n rhaid i’r ysgol/adran sy’n rhoi’r drwydded sicrhau ei bod yn cael ei llenwi’n gywir neu ni fydd yn ddilys.

**PRIFYSGOL BANGOR**

Mae trwyddedau myfyrwyr yn costio £30.00 y flwyddyn.

Gall staff sydd ar gyflog byw wneud cais am drwydded barcio am ddim.

Cyfrifir costau trwydded ar sail 0.3% o gyflog sylfaenol gros, ond ni fydd unrhyw drwydded yn costio mwy na £300 y flwyddyn.

Codir £15.00 ar aelodau staff sydd ar gontractau tymor byr.

Mae rhai nad ydynt yn staff yn talu tâl blynyddol o £58.00 am drwydded barcio.

**N.B.**

* Mae cyflog blynyddol gros yn golygu cyflog fel y mae ar 1 Awst bob blwyddyn.
* Mae aelodau staff yn talu’n fisol trwy dynnu arian o’u cyflogau.
* Cyfrifir y costau ar sail yr amcangyfrif gorau o incwm o bob ffynhonnell (ffioedd a dirwyon) dan y cynllun, fel eu bod yn gyfartal â chostau gweinyddu'r cynllun.